Sfintii părinţi ai Bisericii Ortodoxe, în special Sfântul Ioan Gură de Aur, ne învaţă că biserica cea mică este chiar familia, lucru întru totul adevărat, având în vedere că Mântuitorul spune aşa: „Că unde sunt doi sau trei, adunaţi în numele Meu, acolo sunt şi Eu în mijlocul lor.” Mica Biserică pune baza Marii Biserici. Dacă o căsnicie se întemeiază pe credinţa în Domnul nostru Iisus Hristos, atunci ea constituie o biserică. La început sunt doi în numele lui Hristos, după aceea vor fi trei, patru, cinci, şase, şapte, după câţi copii va rândui Dumnezeu. Educaţia copiilor începe cu douăzeci de ani înainte de a se naşte copilul, spune părintele Arsenie Boca. În copii se vor aduna toate bunele şi relele pe care le-au făcut părinţii în toată viaţa lor. Acestea vor face parte din bagajul lor ereditar şi educaţional pe care va trebui să-l poarte.

Între cei mai mari pedagogi ai tuturor veacurilor se află Sf. Ioan Gură de Aur, fiul şi rodul cetăţii Antiohiei, cel prin care s-a slăvit tronul patriarhal al capitalei Bizanţului. Acest lucru este adeverit nu doar de recunoaşterea sa ca pedagog de către cercetătorii specialişti în viaţa şi opera lui, ci şi de faptul că, în spaţiul Ortodoxiei, **numele lui este legat de cel al educaţiei.** El este unul dintre cei Trei Ierarhi, pe care la 30 ianuarie îi sărbătorim în şcolile noastre ca**ocrotitori ai învăţământului, ca modele de pedagogi şi de învăţători, ca purtători şi exponenţi ai aşa-numitului ideal creştin de educatie.Din opera Sfantului s-a pastrat si o lucrare specific pedagogica intitulata ,,Despre slava desarta si despre cum trebuie parintii sa-si creasca copiii,, care urmareste sa ofere principiile pentru o crestere corecta a copiilor,lucrare intemeiata nu doar pe Sfanta Scriptura ci si pe invataturile phsihologice si pedagogice ale grecilor antici si pe experienta proprie.**

Sufletele copiilor, spune sfântul, sunt moi şi fragede; dacă învăţăturile bune sunt întipărite asupra lor încă de la început, nimeni nu o să le mai poată şterge, deoarece cu timpul ele se întăresc ca o pecete, aşa cum se întâmplă cu ceara. Un lucru moale ia orice contur, deoarece încă nu a căpătat o formă a sa statornică. Sufletele copiilor mai seamănă şi cu nişte planşe de pictură sau cu un material pentru sculptat. Este nevoie de multă atenţie şi sârguinţă din partea pictorilor pentru a realiza un tablou frumos. Sculptorii, de asemenea, îndepărtează cu multă răbdare ceea ce prisoseşte şi adaugă ceea ce este necesar, pentru a obţine opera pe care o doresc.**Nu există un material mai minunat pentru a crea o operă de artă decât sufletele copiilor; tot ce trebuie e ca aceasta să se facă la timp. Astfel, părinţii făuresc nişte icoane însufleţite ale lui Dumnezeu, nişte statui vii.**

În continuare, Sf. Ioan aseamănă sufletul copilului cu o cetate nouă, iar pe părinte cu împăratul acestei cetăţi. **El are datoria de a aşeza legi şi de a o organiza în aşa fel încât să nu fie distrusă de lucrarea puterilor răufăcătoare sau anarhiste. Felurite tendinţe, înclinaţii şi puteri – bune şi rele – se luptă pentru a câştiga un loc şi pentru a-şi întări stăpânirea asupra sufletului copilului.** În această nouă cetate, părinţii sunt cei ce pun legile; iar această muncă este uşoară la vârsta copilăriei deoarece, lipsiţi de experienţă şi ascultători cum sunt copiii, se modelează uşor. **După ce cresc, această muncă de zidire a casei sufletului lor devine mult mai anevoioasă.**

**Pentru a reuşi în formarea sufletului copilului, este nevoie mai ales de o atentă supraveghere a ceea ce intră în el, a influenţelor oferite.** Aşadar, **selecţia influenţelor** are o însemnătate hotărâtoare. În chip plastic, Sf. Ioan Gură de Aur prezintă această supraveghere în felul următor: zidul cetăţii sufleteşti a copilului este trupul, iar cele cinci simţuri sunt porţile. Prin simţuri pătrund înăuntru toate impresiile şi toţi stimulii din lumea de afară. **Dacă lăsăm ca prin aceste porţi să intre necontrolate orice fel de impresii, cetatea va fi cu siguranţă cucerită sau dărâmată, deoarece puterea de rezistenţă a copilului este mică.** Mai ales, sfântul stăruie asupra **grijii ce trebuie arătate faţă de ceea ce aude şi vede copilul.** **Iar ceea ce spune el în acest sens este cu atât mai valabil pentru creşterea copiilor de azi, când mijloacele de informare şi comunicare în masă (cărţi, radio, televizoare, internet, etc.) asediază de-a dreptul auzul şi văzul** lor. Astfel, aceste simţuri devin nişte porţi prin care intră în lumea lăuntrică a copiilor, fără absolut nici un control, material de foarte slabă calitate sau chiar **primejdios** din punct de vedere moral. **Televizorul este una dintre inventiile care  pervertesc crunt copiii, si asta in primul rand deoarece copiii absorb tot ce li se prezinta prin el.** Ratiunea si sufletul copilului lucreaza atat de intens cum nici nu ne inchipuim. **Copilul primes­te jumatate din informatia sa despre viata inain­te de a implini trei ani**. [Literatura duhovniceas­ca ne vorbeste despre aceasta, si acesta este mo­tivul pentru care Maica Domnului a fost dusa la trei ani in templu](http://www.cuvantul-ortodox.ro/2013/11/21/taina-sfintei-educatii-predica-intrarea-in-biserica-a-maicii-domnului/).

Daca nu dorim copiilor nostri sa aiba parte de distractii daunatoare, trebuie sa ne consacram timpul si energia noastra pentru a le oferi placeri care nu-I vatama. Parintilor le revine sarcina de a dovedi ca e posibil sa fii crestin ortodox si sa ai simtul umorului. Copiii nu trebuie sa se simta pagubiti pentru ca parintii lor sunt crestini devotati, este deja regretabil daca nutresc vreun resentiment fata de parintii lor, dar e cu atat mai regretabil daca ajung sa aiba resentimente fata de Hristos si Biserica. Povatuind pe un tata cu privire la fiul sau, Sf.Ioan Gura de Aur spune;,,Cinsteste-l cu multe daruri, ca sufletul lui sa suporte necinstirea care-I vine de aici, adica de la faptul ca nu merge la distractii daunatoare,,.

In unele cazuri, faptul ca uneori copiii se plictisesc in biserica si nu-si gasesc locul se poate datora in mare parte si faptului ca nu fac suficiente excursii, ca nu au posibilitatea de a-si cheltui surplusul de energie, e semn ca regula ascetica la care sunt supusi e peste puterea lor de rezistenta.

Copiii trebuie obisnuiti cu rugaciunea, dar aceasta nu trebuie sa devina o povara:la varsta frageda e de ajuns sa asiste la rugaciunea comuna a familiei ,apoi cu timpul ii vom deprinde cu rostirea rugaciunilor specific varstei-Tatal nostru, Ingerasul, Cuvine-se cu adevarat, etc.

Un capitol controversat in psihopedagogia moderna il constituie cel referitor la pedepsele ce trebuie aplicate copiilor,si in caz de neascultare.Sf.Ioan Gura de Aur pledeaza nu pentru bataia fizica, ci pentru amenintare , in sensul ca, atunci cand gresesc, copiii nu trebuie agresati fizic sau verbal, ci trebuie sa le fie suspendate unele drepturi, pe care le primeau in cazul ascultarii de parinti si al respectarii principiilor convenite cu acestia.,,Nu bataia, ci amenintarea … sa se teama de bataie, dar sa n-o primeasca.Sa fie miscat biciul , dar sa nu cada pe spatele copilului.Cand vei vedea ca teama are bune rezultate, fii bland. Firea omeneasca are nevoie si de blandete

Sfantul Ioan Gura de Aur considera ca efectele unei educatii responsabile se observa intr-un timp scurt, de doua luni, obisnuinta binelui sau a virtutii transformandu-se intr-o a doua natura a copilului.

Sfantul Ioan indeamna pe parinti sa-si creasca copiii pentru Dumnezeu si aseamana sufletul lor ,,cu panza alba si curata care isi pastreaza pana la sfarsit culoarea cu care a fost vopsita intai”. Când auzi pe părinţi că-şi sfătuiesc copiii să înveţe carte*,* spune Sf. Ioan Gură de Aur, argumentaţia lor este următoarea: Cutare, deşi se trăgea dintr-o familie săracă şi neînsemnată, cu şcoala pe care a făcut-o a reuşit să ajungă mare şi faimos, să ocupe funcţii importante, să devină bogat, să se însoare cu o femeie bogată, să zidească o casă frumoasă. Altul, iarăşi, cu limbile pe care le-a învăţat, a ocupat o funcţie înaltă la palat şi el e cel care rânduieşte toate treburile.**Cei mai mulţi îi dau ca pildă pe oamenii realizaţi în viaţă, „**pe cei străluciţi şi renumiţi pe pământ**” .**Sfantul Parinte avertizeaza parintii despre greseala ucigatoare pe care o savarsesc in educatia copiilor;nepasarea fata de formarea lor duhovnicesca si ,,cultivarea”celor doua iubiri tiranice-iubirea banilor si iubirea slavei desarte,a ascensiunii sociale cum am numi-o astazi:,,De aici vine daramarea intregii lumi,de la faptul ca nu ne ingrijim de copiii nostri:de averile lor ne ingrijim,dar sufletul lor il trecem cu vederea”.

Asadar,societatea de astazi nu sufera din lipsa de oameni invatati sau cultivati,ci sufera din lipsa de oameni virtuosi pentru ca domneste o inversare a valorilor –viciile sunt socotite virtuti ,iar virtutile vicii si in aceasta atmosfera haotica parintii sunt chemati sa-si educe copiii in frica de Dumnezeu:,,Inceputul intelepciunii este frica de Dumnezeu” iar aratarea cuvintelor lui Dumnezeu lumineaza si intelepteste pe prunci”-Ps.118,130.

Aceste cuvinte ale psalmistului trebuie sa fie primul abecedar al copiilor nostri,pentru toata viata lor.

Bibliografie

. *Biblia* sau *Sfânta Scriptură*, Editura Institutului Biblic şi de Misiune al Bisericii Ortodoxe Române, Bucureşti 1997.

Maica Magdalena, Sfaturi pentru o educaţie ortodoxă a copiilor de azi, cu traducerea românească a cuvântului Sf. Ioan Gură de Aur "Despre educaţia copiilor", Editura "Deisis", Sibiu, 2000

Sf. Ioan Gură de Aur, Despre creşterea copiilor, în vol. "Puţul şi împărţire de grâu", Bacău, 1995 Idem, Despre creşterea copiilor, Edit. Institutului Biblic, Bucureşti, 2001

Pr. Prof. Dr. Ioan Cristinel Teşu, *Familia contemporană, între ideal şi criză*, Editura „Doxologia”, Iaşi, 2011.

Dumitru, Laurenţiu, Hristos şi tinerii, Editura Bunavestire, Galaţi, 2003.

Cury , Augusto, Parinti straluciti- Profesori fascinanti,Editura For You,Bucuresti,2005